21/07/2015 | Administración LocalMunicipal
Coristanco
Publicación de Decreto de data 07/07/2015 por imposibilidade de notificación persoal

Pola alcaldía deste concello en data 07/07/2015 procedeuse a ditar o decreto que a continuación se transcribe. Debido á imposibilidade de realizar a notificación persoal aos posibles interesados por descoñecemento dos mesmos, procédese á súa publicación en cumprimento do recollido no acordo e no artigo 59.5 da Ley 30/1992 de 26 de novembro de Réxime xurídico das administracións públicas e do procedemento administrativo común. DªEtel Ciortan Uli con domicilio en Montecelo nº 32-Oca, en data 05/06/215 (RE nº 2545) presentou no rexistro xeral do Concello de Coristanco un escrito no que pon en coñecemento a existencia dunha finca que contén maleza, castaños, pinos, etc que non cumpre coa normativa de distancias. En data 09/06/2015 ditouse providencia de alcaldía para a comprobación do estado da finca. A Policía local elaborou o seu informe en data 06/07/2015 (RS nº 161 e RE nº 3080) no que consta que “a parcela con referencia catastral 2929101NH2822N0001FY e propiedade de D. Jesús Varela Bastón, con domicilio no lugar de Montecelo nº 4 parroquia de Oca-Coristanco, atópase con árbores (carballos, castaños e pinos) e maleza, habendo unha distancia aproximada de 10 metros entre estos e a vivenda da interesada e, 6-8 metros ó galpón da casa”. Examinado o padrón de propietarios de fincas deste concello, resulta ser propietario da finca con referencia catastral D. Bachir Resalt Haque, falecido, do que se descoñece a identidade de posibles herdeiros. Examinado o PXOM resulta que o solo da finca denunciada ten calificación de forestal e o solo onde radica a vivenda da denunciada ten calificación de rústico común. O artigo 2.1 da Lei 7/2012 de 28 de xuño de montes de Galicia entende, a efetos da lei, que “monte ou terreo forestal todo terreo no que vexetan as especies arbóreas, arbustivas, de matorral, ou herbáceas, sexa espontáneamente ou procedan de sembra ou prantación”. O artigo 128. i).5 da citada lei califica de “infracións en materia de repoboacións forestais” a non adaptación das repoboacións ás distancias sinaladas no anexo II, no marco do establecido na disposición transitoria décima. No anexo I, constan as especies de pino como coníferas e as especies de carballo e castaño como frondosas, as existentes nesta finca. Terán que respectarse as seguintes distancias: -Coníferas (pinos): unha distancia de 30 metros a edificacións, vivendas illadas, así coma a solo de núcleo rural. -Frondosas (carballos e castaños): unha distancia de 15 metros a edificacións, vivendas illadas, así coma a solo de núcleo rural. No apartado 3 da disposición transitoria décima á que se fai mención máis arriba concédese “un prazo máximo de dous anos dende a entrada en vigor “ da lei, para que as repoboacións existentes á entrada en vigor da lei se adapten ás distancias antes determinadas. Tendo en conta que a lexislación á que facemos mención foi publicada no DOG nº 140 de data 23/07/2012 e entrou en vigor aos vinte días da súa publicación no diario (isto é, o 12 de agosto de 2012), concédeselle de prazo ata o 12/08/2014 aos propietarios para a adecuación da situación das súas fincas á normativa vixente. Ademáis de todo o anterior, a normativa de seguridade, salubridade e ornato público obriga aos propietarios das fincas a mantelas nun estado de limpeza de tal que evite a propagación de lume, invasión de animais, etc. Tendo en conta todo anterior, así como o articulado da Lei 7/1985 de Bases de réxime local, que me veñen atribuidas pola normativa vixente PRIMEIRO.- Incoar expediente de tala de especies na finca con referencia catastral 929101NH2822N0001FY, propiedade de posibles herdeiros de D. Bachir Resalt Haque. SEGUNDO.- Requerir aos posibles herdeiros de D. Bachir Resalt Haque para que, no prazo de 15 días naturais a contar dende o día seguinte ao da recepción da notificación deste escrito, presente as alegacións que considere oportunas no rexistro do Concello de Coristanco ou que proceda á adopción na finca da súa propiedade e sita en Montecelo-Oca, deste término municipal, das medidas necesarias para conservar as condicións de seguridade, salubridade e ornato público esixidas na normativa vixente, mediante a realización tala de especies ata a distancia de establecida pola lexislación vixente, isto é 30 metros arredor de vivendas e construcións auxiliares cando se trate de pinos, e 15 metros arredor de vivendas e construcións auxiliares cando se trate de carballos e castaños, observando as medidas de seguridade establecidas pola normativa aplicable. En caso de que, transcurrido este prazo sen que se adoptaran estas medidas, e sen perxuicio das responsabilidades en que vostede poidera incurrir por eventuais accidentes ocasionados, este Concello incoará o oportuno procedemento legal para garantizar o cumprimento das súas obrigas como propietario. TERCEIRO.- Tendo en conta que non se coñecen posibles herdeiros de D. Bachir Resalt Haque, proceder a remitir este decreto ao Boletín Oficial da Provincia para a súa publicación, por non ser posible realizar notificación persoal O que lle notifico pola súa condición de interesado, en cumprimento do establecido no artigo 58 da Lei 30/1992, de 26 de novembro, de Réxime Xurídico das Administracións Públicas e Procedemento Administrativo Común, facéndoselle saber que contra este acordo pode interpoñer RECURSO DE REPOSICIÓN no prazo de un mes, a contar dende o día seguinte ao da recepción da comunicación deste acordo e ante o mesmo órgano que dictou o acto, conforme ao previsto nos artigos 116 e 117 da Lei 30/1992 do 26 de novembro, de Réxime Xurídico das Administracións Públicas e Procedemento Administrativo Común, ou ben interpoñer directamente recurso contencioso-administrativo, no prazo de dous meses ante o Xulgado do Contencioso-Administrativo, órgano xurisdiccional competente, conforme ao establecido na Lei 29/98, do 13 de xullo, Reguladora das Xurisdicción Contencioso-Administrativa. Coristanco, 7 de xullo de 2015. O alcalde Amancio Lavandeira Suárez